ΓΡΑΠΤΗ ΕΡΩΤΗΣΗ P-0848/03

υποβολή: Roberta Angelilli (UEN) προς την Επιτροπή

(13 Μαρτίου 2003)

Θέμα: Σήμα γνησιότητας για τα ιταλικά εστιατόρια που λειτουργούν στην ΕΕ

Πριν από λίγους μήνες, από έρευνα που διεξήγαγε το Ιταλικό Ινστιτούτο Εξωτερικού Εμπορίου, προέκυψε ότι λειτουργούν 55.000-60 000 εστιατόρια, με την ονομασία ιταλικό ή ιταλικού τύπου στις πέντε ηπείρους, από τα οποία 25 000 βρίσκονται στις χώρες Ε.Ε. Ωστόσο, μόνο το 20-25 % απ' αυτά μπορούν να θεωρηθούν γνήσια, δεδομένου ότι χρησιμοποιούν προϊόντα που εξάγονται από την Ιταλία και προσφέρουν φαγητά και συνταγές κατά τον ιταλικό τρόπο. Επίσης, έγινε φανερό ότι πολλά από τα εστιατόρια αυτά χρησιμοποιούν ονόματα που παραπέμπουν άμεσα ή έμμεσα στην Ιταλία, χρησιμοποιώντας παράνομα ακόμη και ονομασίες τυπικών προϊόντων προστατευόμενης ονομασίας προέλευσης, όπως συμβαίνει, π.χ., με το βελγικό εστιατόριο Ricotta e Parmesan.

Όλα αυτά συμβαίνουν επειδή σήμερα δενπάρχει μια κωδικοποίηση των ιταλικών συνταγών ή ένα ειδικό σήμα που θα διακρίνει τα γνήσια ιταλικά εστιατόρια από τα μη γνήσια. Ο καθένας σήμερα μπορεί να χρησιμοποιεί το σήμα Ιταλία, ιδιοποιούμενος με τον τρόπο αυτό ένα τίτλο που μπορεί να εκφράζει μια μεγάλη προστιθέμενη αξία και στο εμπορικό επίπεδο. Αρκεί να ληφθείπ' όψη ότι μόνο το 2003 έγινε εξαγωγή ιταλικών αγροτικών προϊόντων συνολικής αξίας 13,5 δισ. ευρώ.

Κατά συνέπεια, ελλείψει προστασίας των χιλιάδων συνταγών που ανήκουν στην ιταλική παράδοση, ο μέσος Ευρωπαίος καταναλωτής είναι εντελώς αβοήθητος ως προς την επιλογή που παρέχει ένα εστιατόριο μεταξύ ενός γνήσιου και ενός μη γνήσιου προϊόντος.

Δε συμβαίνει το ίδιο, π.χ., με τη γαλλική κουζίνα, η οποία έχει κωδικοποιηθεί από το Escoffier.

Με βάση τα ανωτέρω, ερωτάται η Επιτροπή:

1. Θεωρεί δυνατή την τροποποίηση και επέκταση των κανονιστικών ρυθμίσεων περί προστατευόμενης ονομασίας προέλευσης και προστατευόμενης γεωγραφικής ένδειξης στις ονομασίες καταστημάτων και επομένως την απαγόρευση της παράνομης χρησιμοποίησης παρόμοιων ονομάτων·

2. Θεωρεί δυνατή την κατάρτιση ειδικού διεθνούς μητρώου που θα παρέχει σήμα γνησιότητας στα ιταλικά εστιατόρια τα οποία λειτουργούν στην ΕΕ·

3. Ποια μέτρα σκοπεύει να εγκρίνει, προκειμένου να καλυφθεί το σημερινό νομοθετικό κενό σχετικά με την προστασία των καταναλωτών και τον ανταγωνισμό·

Απάντηση του κ. Bolkestein εξ ονόματος της Επιτροπής

(25 Απριλίου 2003)

Οι κοινοτικές κανονιστικές ρυθμίσεις σχετικά με την προστασία γεωγραφικών ενδείξεων και ονομασιών προέλευσης έχουν ως στόχο την αποτελεσματική προστασία των καταχωρημένων ονομασιών από άμεσες ή έμμεσες καταχρηστικές και παράνομες χρήσεις.

Οι ρυθμίσεις αυτές ισχύουν για τη διάθεση στο εμπόριο προϊόντων των οποίων η ονομασία έχει καταχωρηθεί και επομένως προστατεύεται. Κατά συνέπεια, οι κανόνες αυτοί δεν μπορούν να εφαρμοστούν για την απαγόρευση της καταχρηστικής χρησιμοποίησης ονομασιών που καταχωρούνται από εστιατόρια.

Η Επιτροπή δεν προτίθεται να προτείνει την επέκταση του πεδίου εφαρμογής των κανόνων αυτών στα εστιατόρια.

Η Επιτροπή γνωρίζει ότι οι ιταλικές αρχές και οι ενώσεις που θίγονται από το πρόβλημα αυτό προτίθενται να εισαγάγουν ένα σήμα γνησιότητας για τα ιταλικά εστιατόρια. Φαίνεται ότι πρόθεσή τους είναι να δοκιμάσουν την πρωτοβουλία αυτή στο πλαίσιο ενός δοκιμαστικού σχεδίου που θα εφαρμοστεί στο Βέλγιο και στη συνέχεια στις Ηνωμένες Πολιτείες και στην Ιαπωνία. Το σχέδιο αυτό μπορεί να δώσει μια αρχική απάντηση στην καταχρηστική χρήση ονομασιών προέλευσης όπως Ιταλία ή ενδείξεων ΠΟΠ/ΠΓΕ στα εστιατόρια.

Οι πρωτοβουλίες αυτές, καθώς και η αποτελεσματική χρήση άλλωνφιστάμενων εθνικών και/ή κοινοτικών διατάξεων για την προστασία των καταναλωτών από τον κίνδυνο σύγχυσης και/ή αθέμιτου ανταγωνισμού φαίνεται ότι επαρκούν.

Για το λόγο αυτό, η Επιτροπή δεν θεωρεί αναγκαίο να καταρτίσει διεθνές μητρώο των εστιατορίων, αλλά θα χρησιμοποιήσει αποτελεσματικά τα ήδηπάρχοντα μέσα ώστε να παρεμποδίσει την παραπλάνηση των καταναλωτών και την καταχρηστική χρήση ονομασιών που προστατεύονται από την κοινοτική νομοθεσία εκ μέρους ορισμένων εστιατορίων.